‘तिज विशेष उद्यमशील एक्स्पो’
नेपाली महिलाको महान् चाडको अवसर पारेर चितवनको भरतपुरस्थित चितवन औद्योगिक प्रदर्शनी केन्द्रमा ‘तिज विशेष उद्यमशील एक्स्पो २०८०’ गरिने भएको छ । चितवन उद्योग सङ्घ महिला उद्यमी मञ्चको परिकल्पनामा चितवन उद्योग सङ्घ युवा उद्यमी मञ्च र महिला सृजनशील केन्द्रको संयुक्त आयोजनामा चितवनमै पहिलो पटक भदौ २२ देखि २४ सम्म एक्स्पो गर्न लागेको मङ्गलबार यहाँ पत्रकार सम्मेलन गरी जानकारी दिइएको हो ।
भरतपुर समाचारदाताचितवन, भदौ २० गते । नेपाली महिलाको महान् चाडको अवसर पारेर चितवनको भरतपुरस्थित चितवन औद्योगिक प्रदर्शनी केन्द्रमा ‘तिज विशेष उद्यमशील एक्स्पो २०८०’ गरिने भएको छ । चितवन उद्योग सङ्घ महिला उद्यमी मञ्चको परिकल्पनामा चितवन उद्योग सङ्घ युवा उद्यमी मञ्च र महिला सृजनशील केन्द्रको संयुक्त आयोजनामा चितवनमै पहिलो पटक भदौ २२ देखि २४ सम्म एक्स्पो गर्न लागेको मङ्गलबार यहाँ पत्रकार सम्मेलन गरी जानकारी दिइएको हो ।महिला उद्यमी मञ्चकी अध्यक्ष पार्वती सुवेदीका अनुसार आसन्न हिन्दु महिलाको महान् पर्व तीजलाई उद्यमशीलतामा जोड्न एक्स्पोको अवधारणा ल्याइएको हो । पछिल्लो समयमा नेपालमा उद्यमशीलताको विकासक्रम तीव्र गतिमा बढ्दै गइरहेको भए तापनि महिलाको प्रत्यक्ष सहभागिता भने निकै नै कम छ । एक्स्पोले महिलालाई उद्यमशीलतामा टिकाइराख्न, उद्यमीका रूपमा अगाडि बढिरहेका महिलाको आँटमा हौसला मिल्ने अध्यक्ष सुवेदीको दाबी छ ।आयोजकका अनुसार एक्स्पोमा महिला उद्यमीहरुद्वारा उत्पादित वस्तुको प्रदर्शनी तथा प्रवर्धनसँगै तीज पर्वमा प्रयोग गरिने खाद्य र अन्य सामग्रीको बिव्रmी प्रवर्धनसहित पर्वको गरिमा झल्कने गरी विशेष सांस्कृतिक कार्यव्रmम आयोजना गरिने छ । ‘उद्यमशीलतामा महिलाको सहभागिता, अवसर र चुनौती’ विषयमा उद्यमी महिलाको समूहगत तिज गीत प्रतियोगितासमेत आयोजना गरिनेछ । एक्स्पोमा हस्तकलाका सामान, तिज विशेष सामग्री, स्वदेशी लत्ताकपडा, जुत्ताचप्पल बुटिकका उत्पादन, गिफ्ट र गरगहना (ज्वेलरी), खाद्यान्नका परिकार, मेहदी, सौन्दर्य सामग्री र त्यसका सेवा, होम डेकोर, इलेक्ट्रोनिक्स, फर्निचर तथा फर्निसिङका सामाग्री, भोकेसनल तालिम केन्द्र तथा कलेज, बैङ्क तथा वित्तीय संस्था, बिमालगायतका स्टल रहने छन् । चितवनका पालिका, घरेलु तथा साना उद्योग कार्यालय चितवन, बागमती प्रदेश उद्योग, वाणिज्य, भूमि तथा प्रशासन मन्त्रालयको समेत सहयोग रहने बताइएको छ ।निःशुल्क प्रवेशको व्यवस्था गरिएको यस एक्स्पोमा १० हजारभन्दा बढी व्यक्तिले अवलोकन गर्ने र ५० लाख रुपियाँभन्दा बढीको कारोबार हुने अनुमान गरिएको छ । 